Document ID: 32009R0110

REGULAMENTUL (CE) NR. 110/2009 AL COMISIEI
din 5 februarie 2009
de modificare a listei țărilor menționate în anexa I la Regulamentul (CE) nr. 519/94 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 427/2003 al Consiliului din 3 martie 2003 privind un mecanism de salvgardare tranzitoriu aplicabil importurilor de anumite produse din Republica Populară Chineză și de modificare a Regulamentului (CE) nr. 519/94 privind regimul comun aplicabil importurilor din anumite țări terțe (1), în special articolul 22 alineatul (3),
după consultarea Comitetului consultativ,
întrucât:
(1)
Prin Regulamentul (CE) nr. 519/94 (2), Consiliul a adoptat un regim comun aplicabil importurilor din anumite țări terțe, care conține și dispoziții privind măsurile de salvgardare.
(2)
Regulamentul (CE) nr. 519/94 se aplică, inter alia, importurilor originare din Ucraina.
(3)
Prin Regulamentul (CE) nr. 427/2003, Consiliul a adoptat un regim comun privind un mecanism de salvgardare tranzitoriu aplicabil importurilor de anumite produse din Republica Populară Chineză și a modificat Regulamentul (CE) nr. 519/94 privind regimul comun aplicabil importurilor din anumite țări terțe.
(4)
Prin Regulamentul (CE) nr. 427/2003, Consiliul a delegat Comisiei responsabilitatea de a actualiza anexa I la Regulamentul (CE) nr. 519/94.
(5)
În vederea aderării Ucrainei la Organizația Mondială a Comerțului, ar trebui să se prevadă excluderea Ucrainei din domeniul de aplicare al Regulamentului (CE) nr. 519/94.
(6)
Măsurile prevăzute de prezentul regulament sunt conforme cu avizul Comitetului consultativ,
ADOPTĂ PREZENTUL REGULAMENT:
Articol unic
Ucraina este eliminată din anexa I la Regulamentul (CE) nr. 519/94.
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 februarie 2009.

Labels: 13
18
3
5